પિક્ચરાઇનના દાવા મુજબ, આ સાઇટ તમારી કોઈ પણ સર્વિસ (ફેસબુક, ટ્વીટર વગેરે)ના પાસવર્ડ સેવ કરતી નથી. આ સાઇટ ગૂગલ, ફેસબુક, ટ્વીટર વગેરે જે ઓપનઆઇડી કે ઓથ નામની ટેક્નોલોજીનો ઉપયોગ કરે છે, તેની જ મદદ લે છે, એટલે તમે એક વાર પિક્ચરાઇનમાં તમારા અલગ પાસવર્ડથી લોગ-ઇન થાવ પછી પહેલી વાર ફેસબુક, ટ્વીટર વગેરેને પિક્ચરાઇન સાથે જોડવા માટે જે તે સર્વિસમાં જ લોગ-ઇન થવાનું હોય છે, એ સર્વિસના પાસવર્ડ પિક્ચરાઇનને આપવા પડતા નથી.